U-I-120/09
Natisni
Opravilna št.:
U-I-120/09
Datum odločitve:
25. 5. 2011
ECLI:
ECLI:SI:USRS:2011:U.I.120.09
Akt:
Odlok o javni kanalizaciji v Občini Sežana (Uradni list RS, št. 56/96, 25/01, 50/02, 101/01, 80/02 – popr. in 75/04) 

Pravilnik z normativi o javni kanalizaciji (Uradni list RS, št. 56/96 in 50/02), 43. čl.
Izrek:
Zahteva za oceno ustavnosti in zakonitosti Odloka o javni kanalizaciji v Občini Sežana (Uradni list RS, št. 56/96, 25/01, 50/02, 101/01, 80/02 – popr. in 75/04) in 43. člena Pravilnika z normativi o javni kanalizaciji (Uradni list RS, št. 56/96 in 50/02) se zavrže.
Evidenčni stavek:
Ustavno sodišče ni pristojno odločati o skladnosti predpisov lokalnih skupnosti s podzakonskimi akti.
Geslo:
1.2.51.3.4 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Predlagatelj - Vlada.
1.5.51.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje zahteve.
1.5.51.1.27.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Skladnosti dveh zakonov/predpisov.
Pravna podlaga:
Člen 25.1, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Vlada Republike Slovenije
Datum vloge:
5. 5. 2009
Vrsta odločitve:
sklep
Vrsta rešitve:
zavrženje
Dokument:
US29447
Dokument v PDF obliki:
U-I-120-09.pdf
127 KB
Prenesite datoteko
U-I-120/09-12
25. 5. 2011
S K L E P
Ustavno sodišče je v postopku za oceno ustavnosti in zakonitosti, začetem z zahtevo Vlade Republike Slovenije, na seji 25. maja 2011
sklenilo:
Zahteva za oceno ustavnosti in zakonitosti
Odloka o javni kanalizaciji v Občini Sežana (Uradni list RS, št. 56/96, 25/01, 50/02, 101/01, 80/02 – popr. in 75/04) in 43. člena Pravilnika z normativi o javni kanalizaciji (Uradni list RS, št. 56/96 in 50/02) se zavrže.
Obrazložitev
1. Vlada Republike Slovenije je vložila zahtevo za oceno ustavnosti in zakonitosti Odloka o javni kanalizaciji v Občini Sežana (v nadaljevanju Odlok) in Pravilnika z normativi o javni kanalizaciji (v nadaljevanju Pravilnik). Zatrjuje, da sta Odlok in Pravilnik v neskladju s 153. členom Ustave, ker sta v neskladju z Zakonom o varstvu okolja (Uradni list RS, št. 39/06 – uradno prečiščeno besedilo, 70/08 in 108/09 – v nadaljevanju ZVO-1) in Zakonom o gospodarskih javnih službah (Uradni list RS, št. 32/93 – v nadaljevanju ZGJS) ter na njuni podlagi sprejetimi Uredbo o oblikovanju cen komunalnih storitev (Uradni list RS, št. 41/08), Pravilnikom o nalogah, ki se izvajajo v okviru obvezne občinske gospodarske javne službe odvajanja in čiščenja komunalne in padavinske vode (Uradni list RS, št. 109/07 in 33/08) in Pravilnikom o oblikovanju cen storitev obveznih občinskih gospodarskih javnih služb varstva okolja (Uradni list RS, št. 79/08).
2. Občina Sežana je v odgovoru navedla, da Vlada zatrjuje neskladnost Odloka in Pravilnika z ZVO-1 in ZGJS ter na njuni podlagi sprejetimi podzakonskimi akti, pri tem pa ne konkretizira, s katerimi zakonskimi določbami naj bi bili izpodbijani akti v neskladju. Zato s tem zatrjuje samo neskladnost predpisov lokalnih skupnosti s podzakonskimi akti. Občina Sežana se ne strinja s trditvami Vlade, da sta izpodbijana občinska akta v neskladju z Ustavo.
3. Vlada v zahtevi sicer navaja, da naj bi bila Odlok in 43. člen Pravilnika v neskladju z določbami ZGJS in ZVO-1, vendar neskladnosti ne utemelji; zatrjuje in razlaga pa neskladnost Odloka in 43. člena Pravilnika s podzakonskimi akti.
4. Ustavno sodišče je v skladu s četrto alinejo 160. člena Ustave in četrto alinejo prvega odstavka 21. člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) pristojno odločati o skladnosti predpisov lokalne skupnosti z Ustavo in zakoni. Ustavno sodišče pa ni pristojno odločati o skladnosti predpisov lokalne skupnosti s podzakonskimi akti. Zato je Ustavno sodišče zahtevo zavrglo.
5. Ustavno sodišče je sprejelo ta sklep na podlagi prvega odstavka 25. člena ZUstS v sestavi: podpredsednik mag. Miroslav Mozetič ter sodnici in sodniki dr. Mitja Deisinger, dr. Etelka Korpič – Horvat, Jasna Pogačar, Jože Tratnik in Jan Zobec. Sklep je sprejelo soglasno.
mag. Miroslav Mozetič
Podpredsednik